pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ส่งหมายจับนักค้ายาเสพติดสำคัญหลบหนีให้ สปป.ลาวช่วยล่าตัว
วันพุธที่ 5 มกราคม 2565
รัฐมนตรีว่าการกระทรวงยุติธรรม ส่งหมายจับนักค้ายาเสพติดสําคัญหลบหนีให้ สปป.ลาวช่วยล่าตัว
รัฐมนตรีว่าการกระทรวงยุติธรรม ส่งหมายจับนักค้ายาเสพติดสําคัญหลบหนีให้ สปป.ลาวช่วยล่าตัว ยันไทยพร้อมร่วมมือสนับสนุนงบฯ-อุปกรณ์ ขอบคุณลาวเป็นมิตรที่ดีร่วมมือจนสกัดขบวนการส่งออก
เมื่อวันที่ 24 ธ.ค. 2564 เวลา 13.30 น. ที่กลางสะพานมิตรภาพไทย-ลาว จังหวัดหนองคาย นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย นายมนต์สิทธิ์ ไพศาลธนวัฒน์ ผู้ว่าราชการจังหวัดหนองคาย นายวิชัย ไชยมงคล เลขาธิการ ป.ป ส. พล.ต.ต พุฒิพงศ์ มุสิกูล ผู้บังคับการตํารวจภูธรจังหวัดหนองคาย พล.ต.ต.ธนรัชน์ สอนกล้า ผู้บังคับการตํารวจปราบปรามยาเสพติด 2 พ.อ.วีระพงษ์ คําสิทธิ์ รอง ผอ.การรักษาความมั่นคงภายในจังหวัดหนองคาย ได้มอบหมายจับผู้ต้องหาคดียาเสพติดรายสําคัญที่หลบหนีจากประเทศไทยไปยัง สปป.ลาว เพื่อขอความร่วมมือให้ช่วยสืบสวนจับกุม โดยมี พล.จัตวา สีพัน พุดทะวง หัวหน้าคณะผู้แทนฝ่าย สปป.ลาว หัวหน้ากรมทหารชายแดน พ.อ.อินปง จันทะวงสา เลขาธิการ LCDC พ.ท.พุดสะหวาด สูนทะลา รองเลขาธิการ LCDC และพ.ต.สินบันดิด สีปะเสิด รองผอ.สํานักงานต่างประเทศ LCDC รับมอบหนังสือ
โดยก่อนการมอบหนังสือ ได้มีการหารือผ่านวีดีโอคอนเฟอเร็นซ์ได้มีการพูดคุยหารือถึงประมวลกฎหมายยาเสพติดฉบับใหม่ของไทย ที่เน้นการยึดทรัพย์ตัดวงจรเครือข่ายยาเสพติด ที่ทาง สปป.ลาวได้ชื่นชมวิธีการทํางาน การขยายผลยึดทรัพย์ตัดวงจรยาเสพติด การพูดคุยกฎหมายยาเสพติด ที่ไทยกําลังตื่นตัวในการอบรมเจ้าหน้าที่ โดยนายสมศักดิ์ กล่าวว่า สถานการณ์เรื่องยาเสพติดระหว่างไทยและลาวดีขึ้นมาก ตนต้องขอขอบคุณความร่วมมือที่ดีระหว่างกัน จนนําไปสู่การจับกุมเครือข่ายจนสกัดกั้นยาเสพติดไม่ให้นําส่งออกไปยัง ออสเตรเลียและไต้หวัน และประเทศไทยยืนยันที่จะสนับสนุนงบประมาณและความร่วมมือให้กับ สปป.ลาว เช่น อุปกรณ์การตรวจยา และทาง สปป.ลาวก็ได้ขอบคุณไทย ที่เป็นเพื่อนบ้านที่ดีมาตลอด และทาง สปป.ลาวได้มีการพัฒนากฎหมายในลักษณะเดียวกับของไทย ให้ยึดอายัด นอกจากนี้ สปป.ลาว ยังได้เชิญไทยร่วมประชุมทวิภาคีในปีหน้าอีกด้วย ซึ่งนอกจากเรื่องปัญหายาเสพติดแล้ว ยังได้มีการพูดคุยถึงเรื่องอื่นๆด้วย เช่น การพัฒนาแหล่งท่องเที่ยวในอาเซียน และระบบการขนส่ง
รัฐบาลไทย-ข่าวทำเนียบรัฐบาล-"อนุชา" เน้นย้ำ สคบ. ทำงานเชิงรุก กรณี ร้านดารุมะ ซูชิ ขาย voucher หากพบการหลอกลวง ทำให้ผู้บริโภคเดือดร้อน ให้บังคับใช้กฎหมายอย่างเด็ดขาด
วันอังคารที่ 21 มิถุนายน 2565
"อนุชา" เน้นย้ํา สคบ. ทํางานเชิงรุก กรณี ร้านดารุมะ ซูชิ ขาย voucher หากพบการหลอกลวง ทําให้ผู้บริโภคเดือดร้อน ให้บังคับใช้กฎหมายอย่างเด็ดขาด
"อนุชา" เน้นย้ํา สคบ. ทํางานเชิงรุก กรณี ร้านดารุมะ ซูชิ ขาย voucher หากพบการหลอกลวง ทําให้ผู้บริโภคเดือดร้อน ให้บังคับใช้กฎหมายอย่างเด็ดขาด
วันนี้ 20 มิ.ย. 65 นายอนุชา นาคาศัย รัฐมนตรีประจําสํานักนายกรัฐมนตรีในฐานะประธานกรรมการคุ้มครองผู้บริโภค เปิดเผยความคืบหน้า กรณีร้านดารุมะ ซูชิ ที่ได้จําหน่าย voucher รับประทานอาหารให้แก่ผู้บริโภค จนได้รับความนิยมจากประชาชนเป็นจํานวนมาก ต่อมาภายหลังพบว่า ร้านดารุมะ ซูชิ ซึ่งมีจํานวนหลายสาขาได้ปิดตัวลงอย่างกะทันหัน จึงเป็นเหตุให้ผู้บริโภคที่ได้ซื้อ voucher รับประทานอาหารกับร้านดังกล่าวได้รับความเสียหายเป็นจํานวนมาก สํานักงานคณะกรรมการคุ้มครองผู้บริโภค จึงได้ตรวจสอบ สรุปประเด็นได้ ดังนี้ ปัจจุบันมีผู้บริโภคร้องเรียนเกี่ยวกับกรณีดังกล่าวต่อ สคบ. จํานวน 481 ราย โดยมีมูลค่าเสียหายประมาณแปดแสนกว่าบาท มีกลุ่มผู้เสียหาย 3 กลุ่ม ดังนี้ กลุ่มของผู้บริโภคที่ซื้อมาเพื่อบริโภคโดยตรง ผู้ที่ซื้อแฟรนไชส์มาดําเนินกิจการ และผู้ที่ซื้อคูปองเพื่อนําไปจําหน่ายต่อ
นายอนุชาฯ กล่าวถึงการดําเนินการของ สคบ. ได้ลงพื้นที่เพื่อตรวจสอบบริษัท ดารุมะ ซูชิ จํากัด และร้านดารุมะ ซูชิ สาขาบริเวณถนนรามอินทรา สาขาเดอะคริสตัล เอกมัย – รามอินทรา สาขาอมอรินี่ สวนสยาม และสาขาเมเจอร์ รัชโยธินแล้ว และได้ประสานให้ผู้จัดทําแอปพลิเคชัน Daruma Sushi ผู้จัดการของร้านดารุมะ ซูชิ และบุคคลที่อ้างว่าซื้อแฟรนไชส์ ร้านดารุมะ ซูชิ มาให้ถ้อยคําต่อพนักงานเจ้าหน้าที่แล้ว โดยได้รับแจ้งจากผู้จัดการสาขาว่ามีสาขาทั้งหมด 27 สาขา แบ่งเป็นสาขาที่เป็นแฟรนไชส์ 20 สาขา และเป็นสาขาของนายเมธา ชลิงสุข กรรมการผู้มีอานาจลงนามผูกพันบริษัท ดารุมะ ซูชิ จํากัด จํานวน 7 สาขา คือ สาขาอ่อนนุช, สาขาอุดมสุข, สาขาสวนสยาม, สาขาเฉลิมพระเกียรติ, สาขาเมเจอร์รังสิต, สาขาเมเจอร์รัชโยธิน และสาขาพาราไดซ์ พร้อมกันนี้ สคบ.ได้มีหนังสือขอทราบข้อเท็จจริงกับหน่วยงานที่เกี่ยวข้อง ดังนี้ ทําหนังสือถึงสํานักงานตรวจคนเข้าเมือง เพื่อขอข้อมูลการเดินทางเข้า – ออกประเทศของนายเมธา ชลิงสุข กรรมการผู้มีอํานาจลงนามผูกพันบริษัทฯ ทําหนังสือถึงกรมพัฒนาธุรกิจการค้า เพื่อขอข้อมูลผู้ถือหุ้นบริษัท ดารุมะ ซูชิ จํากัด
ทั้งนี้ ได้รับทราบจากสํานักงานตรวจคนเข้าเมืองว่านายเมธาฯ ได้เดินทางออกนอกประเทศเมื่อวันที่ 17 มิถุนายน 2565 เวลาประมาณ 01.35 น. ซึ่งได้มอบหมายให้ สคบ. หารือกับกรมสอบสวนคดีพิเศษ (DSI) กระทรวงยุติธรรม โดยมีว่าที่ร้อยตรีธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม ร่วมหารือเพื่อทราบแนวทางการทํางานร่วมกันระหว่าง 2 หน่วยงานอย่างใกล้ชิด ซึ่งผลการหารือเป็นไปด้วยดี ซึ่งกรณีดังกล่าวสามารถดําเนินการให้เป็นคดีพิเศษตามมาตรา 21 วรรคหนึ่ง (1) แห่งพระราชบัญญัติการสอบสวนคดีพิเศษ พ.ศ. 2547
ายอนุชาฯ เน้นย้ํา สคบ. ทํางานเชิงรุก เร่งสอบสวนหาข้อเท็จจริง หากพบการหลอกลวง ทําให้ผู้บริโภคเดือดร้อน ให้บังคับใช้กฎหมายอย่างเด็ดขาด พร้อมสั่งการให้ สคบ. คุมเข้มการขายสินค้าโปรโมชั่น โดยเฉพาะการโฆษณาขายผ่านสื่อออนไลน์ กําชับให้ทํางานอย่างครอบคลุม ขอให้หน่วยงานที่เกี่ยวข้องทุกภาคร่วมมือป้องกันแก้ปัญหา และให้ความรู้กับผู้บริโภคได้รู้เท่าทันกลโกงใหม่ ๆ ที่เกิดขึ้น ป้องกันไม่ให้ผู้บริโภคถูกหลอกลวง สร้างความเป็นธรรมให้ผู้บริโภค
รัฐบาลไทย-ข่าวทำเนียบรัฐบาล-เริ่มแล้ว! ควบคุม “กัญชา” ห้ามสูบในที่สาธารณะ ห้ามขายให้เด็ก - สตรีมีครรภ์
วันศุกร์ที่ 17 มิถุนายน 2565
เริ่มแล้ว! ควบคุม “กัญชา” ห้ามสูบในที่สาธารณะ ห้ามขายให้เด็ก - สตรีมีครรภ์
.....
กระทรวงสาธารณสุข ออกประกาศเรื่อง สมุนไพรควบคุม “กัญชา” โดยมีสาระสําคัญ คือ ห้ามสูบในที่สาธารณะ ห้ามจําหน่ายให้ หรือใช้กับสตรีมีครรภ์ - สตรีให้นมบุตร และห้ามจําหน่ายให้ผู้มีอายุต่ํากว่า 20 ปี มีผลบังคับตั้งแต่วันนี้เป็นต้นไป
.
สําหรับคนทั่วไป ควรบริโภคในปริมาณน้อยและไม่บ่อยนัก เพราะอาจเสพติด หรือส่งผลกระทบต่อสุขภาพ เช่น หัวใจเต้นเร็ว ปาก - คอแห้ง ง่วง มึนงง และปวดหัว โดยใน 1 มื้อ ไม่ควรมีกัญชาเกิน 2 เมนู และไม่ควรปรุงด้วยน้ํามันที่ผ่านความร้อน เช่น ทอด หรือ ผัด เนื่องจากสาร THC จะละลายออกมาปนในอาหาร เสี่ยงได้รับในปริมาณมากเกินกําหนด
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กระทรวงยุติธรรมจับมือกรมประชาสัมพันธ์ ร่วมเผยเเพร่สื่อส่งเสริมความรู้ความเข้าใจร่าง พ.ร.บ.ป้องกันการกระทำผิดซ้ำของผู้กระทำความผิดอุกฉกรรจ์ที่ใช้ความรุนแรง พ.ศ. .... ไปสู่ประชาชน
วันศุกร์ที่ 1 ตุลาคม 2564
กระทรวงยุติธรรมจับมือกรมประชาสัมพันธ์ ร่วมเผยเเพร่สื่อส่งเสริมความรู้ความเข้าใจร่าง พ.ร.บ.ป้องกันการกระทําผิดซ้ําของผู้กระทําความผิดอุกฉกรรจ์ที่ใช้ความรุนแรง พ.ศ. .... ไปสู่ประชาชน
กระทรวงยุติธรรมจับมือกรมประชาสัมพันธ์ ร่วมเผยเเพร่สื่อส่งเสริมความรู้ความเข้าใจร่าง พ.ร.บ.ป้องกันการกระทําผิดซ้ําของผู้กระทําความผิดอุกฉกรรจ์ที่ใช้ความรุนแรง พ.ศ. .... ไปสู่ประชาชน
เมื่อวันพฤหัสบดีที่ ๓๐ กันยายน ๒๕๖๔ เวลา ๑๓.๐๐ น. นางสาวณัฐธ์ภัสส์ ยงใจยุทธ ผู้ช่วยรัฐมนตรีประจํากระทรวงยุติธรรม พร้อมด้วยนางสาวเอมอร เสียงใหญ่ ผู้ตรวจราชการกระทรวงยุติธรรม เข้าหารือพลโทสรรเสริญ เเก้วกําเนิด อธิบดีกรมประชาสัมพันธ์ เพื่อร่วมหาเเนวทางเผยแพร่ประชาสัมพันธ์สื่อส่งเสริมความรู้ความเข้าใจร่างพระราชบัญญัติป้องกันการกระทําผิดซ้ําของผู้กระทําความผิดอุกฉกรรจ์ที่ใช้ความรุนแรง พ.ศ. .... ไปสู่ประชาชนผ่านช่องทางสื่อต่าง ๆ ภายใต้การกํากับดูเเลของกรมประชาสัมพันธ์ เพื่อให้ประชาชนและหน่วยงานภาครัฐเกิดความรู้ความเข้าใจร่างพระราชบัญญัติป้องกันการกระทําความผิดซ้ําของผู้กระทําความผิดอุกฉกรรจ์ที่ใช้ความรุนแรง พ.ศ. .... ได้อย่างถูกต้องและครบถ้วน สร้างความตระหนักรู้และความตื่นตัวต่อปัญหาการกระทําผิดซ้ําที่มีผลกระทบต่อประชาชน อีกทั้งส่งเสริมให้ประชาชนได้เข้าใจภัยอันตรายใกล้ตัวและรับรู้แนวทางการอยู่ร่วมกับกลุ่มผู้พ้นโทษ ชุมชน และเฝ้าระวังความปลอดภัยในชุมชน
ทั้งนี้ กรมประชาสัมพันธ์จะสนับสนุน การเผยเเพร่สื่อประชาสัมพันธ์ดังกล่าว อาทิ อินโฟกราฟิก สปอตวิทยุ หรือคลิปวิดิโอผ่านช่องทางต่าง ๆ เเล้ว ยังพร้อมจัดทําสกู๊ปข่าวประชาสัมพันธ์เพื่อเสริมสร้างความเข้าใจให้กับประชาชนเพิ่มเติมอีกทางหนึ่งให้เเก่ประชาชนด้วย
รัฐบาลไทย-ข่าวทำเนียบรัฐบาล-​PM thanks rural doctors for taking part in active case finding operation in Bangkok
วันจันทร์ที่ 9 สิงหาคม 2564
​PM thanks rural doctors for taking part in active case finding operation in Bangkok
​PM thanks rural doctors for taking part in active case finding operation in Bangkok
August 8, 2021, Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha commended 38 teams of rural doctors across the country who have taken part in the active case finding in Bangkok and vicinity, in accordance with the guideline of Center for COVID-19 Situation Administration (CCSA) and Ministry of Public Health, with the aim to early identify and isolate infected patients. Those who are asymptomatic or show little sign of symptom will be put under either home isolation or community isolation, and will be given green chiretta extracts (Andrographis paniculate) or Favipiravir. This is in order to reduce disease transmission, and enhance disease control efficiency in Bangkok.
Among the 38 rural doctor teams, 6 are from the North, 10 from the Central region, 2 from the East, 12 from the Northeast, and 8 from the South. Their active case finding operation is scheduled during August 4-10, 2021, with the goal to screen the total of 250,000 people. As of August 5, the ATK test has been conducted on 30,407 people, among whom 3,298 (10.8%) are found infected.
According to the Government Spokesperson, the Prime Minister praised the rural doctor teams, as well as volunteers from the people sector, for their sacrifice and support on the endeavor to control the spread of COVID-19, together with Ministry of Public Health, National Health Security Office, and Bangkok Metropolitan Administration. He expressed confidence that such solidarity of the Thai people would soon lead Thailand through the COVID-19 crisis.
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม รับนโยบายนายกรัฐมนตรี มอบกรมราชทัณฑ์เร่งรับซื้อสินค้าช่วยเกษตรกร แจ้งคู่ค้าปรับเมนูอาหารนักโทษ
วันพุธที่ 4 สิงหาคม 2564
รัฐมนตรีว่าการกระทรวงยุติธรรม รับนโยบายนายกรัฐมนตรี มอบกรมราชทัณฑ์เร่งรับซื้อสินค้าช่วยเกษตรกร แจ้งคู่ค้าปรับเมนูอาหารนักโทษ
รัฐมนตรีว่าการกระทรวงยุติธรรม รับนโยบายนายกรัฐมนตรี มอบกรมราชทัณฑ์เร่งรับซื้อสินค้าช่วยเกษตรกร แจ้งคู่ค้าปรับเมนูอาหารนักโทษ ชี้ช่วงวิกฤตต้องปรับเนื้องานให้ยืดหยุ่นเกิดประโยชน์ต่อสังคมให้มากที่สุด
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า หลังจากที่ พล.อ.ประยุทธ์ จันทร์โอชา นายกรัฐมนตรี ได้สั่งการในที่ประชุมคณะรัฐมนตรี (ครม.) กําชับให้ทุกหน่วยงานเร่งช่วยเหลือเกษตรกร และได้ซื้อผลไม้เพื่อช่วยเหลือ พร้อมเชิญชวนคณะรัฐมนตรีร่วมอุดหนุน ซึ่งตนได้สั่งการให้กรมราชทัณฑ์รับซื้อผลไม้จากเกษตรกรและปรับเมนูอาหารในส่วนของผลไม้สําหรับผู้ต้องขังไปแล้ว และทางกรมราชทัณฑ์ได้ตอบรับและทําหนังสือแจ้งไปยัง ผู้ว่าราชการจังหวัดต่างๆ องค์การตลาด กระทรวงมหาดไทย องค์การคลังสินค้า องค์การตลาดเพื่อการเกษตร สหกรณ์การเกษตรวิเศษชัยชาญ จํากัด สหกรณ์การเกษตรพุนพิน จํากัด ชุมนุมเกษตรกรบุรีรัมย์ จํากัด และสหกรณ์การเกษตรเมืองร้อยเอ็ด จํากัด เพื่อขอความร่วมมือสนับสนุนส่งเสริมการบริโภคผลไม้และพืชทางการเกษตรและช่วยระบายสินค้าเกษตร เป็นการช่วยเหลือเกษตรกรอีกทางหนึ่ง เนื่องจากหน่วยงานต่างๆเหล่านี้เป็นคู่สัญญากับเรือนจํา นอกจากนี้ ทางกรมราชทัณฑ์ได้ขอความร่วมมือจากเรือนจําต่างๆ เร่งสนับสนุนส่งเสริมการบริโภคผลไม้และพืชผลทางการเกษตร โดยการปรับปรุงเมนูให้สอดคล้องกับสถานการณ์ผลผลิตการเกษตรในแต่ละพื้นที่เพื่อเป็นการช่วยเหลือเกษตรกรตามความเหมาะสม โดยไม่ต้องรอหนังสือจากกรมราชทัณฑ์
"กระทรวงยุติธรรมพร้อมขับเคลื่อนช่วยเหลือรัฐบาล เกษตรกรและประชาชนอย่างเต็มที่ ในภาวะที่ประเทศประสบปัญหาจากวิกฤตโควิด-19 เราต้องทํางานทุ่มเทให้ดี ปรับเนื้องานให้เกิดความยืดหยุ่นให้เป็นประโยชน์กับสังคมมากที่สุด" นายสมศักดิ์ กล่าว
รัฐบาลไทย-ข่าวทำเนียบรัฐบาล-นายกรัฐมนตรี กล่าวคำปราศรัยผ่านบันทึกวีดิทัศน์ เนื่องในโอกาสวันขึ้นปีใหม่ พุทธศักราช 2565
วันศุกร์ที่ 31 ธันวาคม 2564
นายกรัฐมนตรี กล่าวคําปราศรัยผ่านบันทึกวีดิทัศน์ เนื่องในโอกาสวันขึ้นปีใหม่ พุทธศักราช 2565
พลเอก ประยุทธ์ จันทร์โอชา  นายกรัฐมนตรี กล่าวคําปราศรัยผ่านบันทึกวีดิทัศน์ เนื่องในโอกาสวันขึ้นปีใหม่ พุทธศักราช 2565
พี่น้องประชาชนชาวไทยที่รักในโอกาสวันขึ้นปีใหม่พุทธศักราช2565ผมขอเชิญชวนพี่น้องชาวไทยร่วมกันตั้งจิตอธิษฐานขออาราธนาคุณพระศรีรัตนตรัยและพลานุภาพแห่งสิ่งศักดิ์สิทธิ์ในสากลโปรดอภิบาลประทานพรให้พระบาทสมเด็จพระเจ้าอยู่หัวและสมเด็จพระนางเจ้าฯพระบรมราชินีสมเด็จพระนางเจ้าสิริกิติ์พระบรมราชินีนาถพระบรมราชชนนีพันปีหลวงและพระบรมวงศานุวงศ์ทุกพระองค์ทรงพระเจริญยิ่งยืนนานทรงพระเกษมสําราญสถิตเป็นมิ่งขวัญร่มเกล้าเหล่าพสกนิกรชาวไทยตราบกาลนาน
ในปีพุทธศักราช2564ที่ผ่านมาพวกเราชาวไทยต้องพบกับเหตุการณ์ต่างๆหลายอย่างเราต้องเผชิญกับการแพร่ระบาดของโรคติดเชื้อไวรัสโคโรนา2019 (COVID-19)ที่ทวีความรุนแรงมากขึ้นเราต้องประสบกับอุทกภัยในหลายพื้นที่ผมขอขอบคุณในความร่วมมือร่วมใจของข้าราชการบุคลากรเจ้าหน้าที่ภาครัฐองค์กรภาคเอกชนอาสาสมัครและพี่น้องชาวไทยทุกคนที่มีส่วนร่วมในการแก้ไขบรรเทาเหตุการณ์ต่างๆที่เกิดขึ้นพร้อมทั้งส่งมอบกําลังใจและยื่นมือเข้ามาช่วยเหลือคนไทยด้วยกันทําให้ได้เห็นถึงพลังแห่งความรักและความสามัคคีที่มีอยู่อย่างเต็มเปี่ยมในจิตใจคนไทยทุกคนจนวันนี้พวกเราสามารถเดินหน้าก้าวพ้นอุปสรรคต่างๆมาได้ด้วยดี
ในศักราชใหม่นี้ถือเป็นการเริ่มต้นสิ่งใหม่โดยนําเอาประสบการณ์ในปีที่ผ่านมามาเป็นบทเรียนในการปรับวิถีชีวิตเพื่อที่จะได้ดํารงตนอยู่ด้วยความมีสติรอบคอบไม่ประมาทและตั้งมั่นในความสามัคคีปรองดองเป็นน้ําหนึ่งใจเดียวกันอันจะเป็นประโยชน์แก่ตนเองและประเทศชาติโดยรวม
ผมหวังเป็นอย่างยิ่งว่าพี่น้องประชาชนชาวไทยทุกคนจะได้ใช้ช่วงเวลาแห่งการเฉลิมฉลองนี้ร่วมกับครอบครัวและญาติมิตรรวมทั้งปฏิบัติตนให้อยู่ภายใต้หลักเกณฑ์ที่สาธารณสุขกําหนดอย่างเคร่งครัดตลอดจนการสัญจรโดยคํานึงถึงความปลอดภัยทั้งต่อตนเองและผู้อื่นเพื่อทําให้เทศกาลปีใหม่นี้มีแต่ความสุขความทรงจําที่ดีและก้าวเข้าสู่ศักราชใหม่ด้วยจิตใจที่เปี่ยมล้นด้วยพลังต่อไป
เนื่องในวาระวันขึ้นปีใหม่พุทธศักราช2565ผมขออัญเชิญอํานาจสิ่งศักดิ์สิทธิ์ทั้งหลายอีกทั้งเดชะพระบารมีแห่งองค์พระบาทสมเด็จพระเจ้าอยู่หัวและสมเด็จพระนางเจ้าฯพระบรมราชินีโปรดดลบันดาลประทานพรให้พี่น้องประชาชนคนไทยทุกคนประสบแต่สิ่งอันเป็นมงคลปราศจากโรคภัยไข้เจ็บและภยันอันตรายทั้งปวงมีพลังกายพลังใจที่เข้มแข็งและสัมฤทธิ์ผลในสิ่งพึงปรารถนาทุกประการโดยทั่วกันสวัสดีปีใหม่2565ครับ
--------------
รัฐบาลไทย-ข่าวทำเนียบรัฐบาล-รองเลขาธิการนายกรัฐมนตรี รับผลไม้ที่ส่งโดยไปรษณีย์ไทย โดยนายกรัฐมนตรีได้สั่งซื้อในโครงการ “เกษตรกร Happy” เพื่อส่งต่อไปยังโรงพยาบาลสนามของกทม. สธ. และ กห.
วันพฤหัสบดีที่ 5 สิงหาคม 2564
รองเลขาธิการนายกรัฐมนตรี รับผลไม้ที่ส่งโดยไปรษณีย์ไทย โดยนายกรัฐมนตรีได้สั่งซื้อในโครงการ “เกษตรกร Happy”  เพื่อส่งต่อไปยังโรงพยาบาลสนามของกทม. สธ. และ กห.
รองเลขาธิการนายกรัฐมนตรี รับผลไม้ที่ส่งโดยไปรษณีย์ไทย โดยนายกรัฐมนตรีได้สั่งซื้อในโครงการ “เกษตรกร Happy”  เพื่อส่งต่อไปยังโรงพยาบาลสนามของกทม. สธ. และ กห.
วันนี้ 5 ส.ค. 64 เวลา 12.30 น. ณ ทําเนียบรัฐบาลนายประทีป กีรติเรขา รองเลขาธิการนายกรัฐมนตรี รับมอบมังคุดจากไปรษณีย์ไทย จํานวน 65 กล่อง ตามที่พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งซื้อผลไม้ไทย ได้แก่ มังคุด เงาะ และลําไย จํานวน 1,000 กิโลกรัม ในโครงการ “เกษตรกร Happy” เพื่อนําไปแจกจ่ายกับผู้ปฏิบัติงานด่านหน้าและจิตอาสา ในโรงพยาบาลสนามของกระทรวงสาธารณสุข กระทรวงกลาโหม และกรุงเทพมหานคร
ทั้งนี้ ผลไม้ทั้งหมด 125 กล่อง ประกอบด้วย มังคุด 65 กล่อง เงาะ 30 กล่อง ลําไย 30 กล่อง จะถูกจัดส่งไปโรงพยาบาลสนามของกรุงเทพมหานคร โรงพยาบาลสนามของกระทรวงสาธารณสุข และโรงพยาบาลสนามของกระทรวงกลาโหม อาทิ รพ.สนามราชพิพัฒน์ 1 รพ.สนามราชพิพัฒน์ 2  รพ.เอราวัณ 2 รพ.เอราวัณ 3 โรงพยาบาลบุษราคัม เป็นต้น
-----------------------
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ยืนยัน ป.ป.ส.มีผลงานสกัดยาเสพติดส่งออกต่างประเทศ ชี้ต้องรู้ทันเทคโนโลยีใหม่ พร้อมหาทางสกัดการขนส่งทางไปรษณีย์
วันจันทร์ที่ 28 มิถุนายน 2564
รัฐมนตรีว่าการกระทรวงยุติธรรม ยืนยัน ป.ป.ส.มีผลงานสกัดยาเสพติดส่งออกต่างประเทศ ชี้ต้องรู้ทันเทคโนโลยีใหม่ พร้อมหาทางสกัดการขนส่งทางไปรษณีย์
นายสมศักดิ์ เทพสุทิน รัฐมนตรีว่าการกระทรวงยุติธรรม ยืนยัน สํานักงาน ป.ป.ส. มีผลงานสกัดยาเสพติดส่งออกต่างประเทศ ชี้ต้องรู้ทันเทคโนโลยีใหม่ พร้อมหาทางสกัดการขนส่งทางไปรษณีย์
เมื่อวันที่ 28 มิถุนายน เวลา 11.30 น. ที่สํานักงานคณะกรรมการป้องกันและปราบปรามยาเสพติด (ป.ป.ส.) มีการประชุมเพื่อติดตามการดําเนินงานจัดทําอนุบัญญัติตามร่างประมวลกฎหมายยาเสพติด โดยมีนายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานในการประชุม พร้อมด้วย น.ส.ณัฐธ์ภัสส์ ยงใจยุทธ ผู้ช่วย รมว.ยุติธรรม นายธนวัชร นิติกาญจนา ที่ปรึกษา รมว.ยุติธรรม นายวิชัย ไชยมงคล เลขาธิการ ป.ป.ส. และผู้บริหาร ป.ป.ส. ร่วมประชุม
นายสมศักดิ์ กล่าวในที่ประชุมตอนหนึ่งว่า รัฐบาลและตนสนับสนุนการทํางานของ ป.ป.ส.อย่างเต็มที่ ซึ่งเราต้องพยายามชี้แจงให้ชัดว่างานของเราเป็นประโยชน์ต่อมวลมนุษยชาติ ขบวนการยาเสพติดใช้ประเทศไทยเป็นทางผ่านในการขนส่ง ซึ่งเราจะทําเป็นไม่สนใจก็ได้ แต่เพื่อประโยชน์ต่อประชาชนคนไทยรวมทั้งส่วนรวมเราจึงต้องพยายามทําให้สําเร็จ ซึ่งนายกรัฐมนตรีก็ได้ให้ความสนใจอย่างมากกับการป้องกันและปราบปรามยาเสพติด ดังนั้นพวกเราต้องทําอย่างจริงจังแสดงผลงานออกมาให้เห็น ให้รู้ว่าเราตั้งใจทํางาน และในวันนี้ที่โลกเปลี่ยนแปลงไป มีเทคโนโลยีต่างๆที่พัฒนาไปไกล การค้ายาเสพติดเปลี่ยนรูปแบบ ดังนั้นหน่วยงานที่เกี่ยวข้องต้องรู้เท่าทัน มีการแลกเปลี่ยนข้อมูลซึ่งกันและกัน รวมทั้งประสานงานกับประเทศต้นทางและปลายทางด้วย ซึ่งที่ผ่านมาถือว่าการสกัดเส้นทางส่งออกทําได้ดี
นายสมศักดิ์ กล่าวอีกว่า รูปแบบการส่งยาเสพติดทางไปรษณีย์ วันนี้เราต้องดูว่าจะมีวิธีการจัดการอย่างไร เราต้องไปคุยกับเขา จะใช้การตรวจสอบได้อย่างไรบ้าง ต้องการการสนับสนุนเครื่องมือหรือไม่ เช่น เครื่องเอ็กซ์เรย์ หรือการส่งบุคลากรไปช่วย ตรงนี้เราต้องคุยกันให้ชัดเจน นอกจากนี้ในส่วนของการเตรียมความพร้อมเพื่อรับมือประมวลกฎหมายยาเสพติด ที่ใกล้จะสําเร็จลุล่วงแล้ว เราต้องเตรียมพร้อมไว้ก่อนล่วงหน้าเมื่อกฎหมายออกมาเราจะได้ทํางานได้ทันทีอย่างต่อเนื่องโดยไม่สะดุด เช่นการแยกคดียึดทรัพย์สินออกจากคดีอาญา การยึดทรัพย์ย้อนหลังและการยึดทรัพย์ตามมูลค่าจริงหรือแวลู เบท นี่คือสิ่งที่เราต้องเตรียมพร้อม เพื่อให้ผลงานออกมาเป็นที่ประจักษ์ว่าเราเอาจริงเอาจังกับการป้องกันและปราบปรามยาเสพติด
รัฐบาลไทย-ข่าวทำเนียบรัฐบาล-สธ. แจง มีกฎหมายกำหนดแจ้งเตือนการใช้ “กัญชา” ในอาหาร ให้คนไทยและนักท่องเที่ยวต่างชาติ พร้อมมาตรการกำกับควบคุมเพื่อคุ้มครองผู้บริโภค
วันพฤหัสบดีที่ 30 มิถุนายน 2565
สธ. แจง มีกฎหมายกําหนดแจ้งเตือนการใช้ “กัญชา” ในอาหาร ให้คนไทยและนักท่องเที่ยวต่างชาติ พร้อมมาตรการกํากับควบคุมเพื่อคุ้มครองผู้บริโภค
โฆษกกระทรวงสาธารณสุข ระบุ มีกฎหมายกําหนดให้ร้านอาหารต้องติดป้ายแจ้งการใช้ “กัญชา” เป็นส่วนผสมในอาหารและเครื่องดื่ม เพื่อเป็นข้อมูลให้ทั้งชาวไทยและนักท่องเที่ยวต่างชาติได้ตัดสินใจเลือกบริโภค
โฆษกกระทรวงสาธารณสุข ระบุ มีกฎหมายกําหนดให้ร้านอาหารต้องติดป้ายแจ้งการใช้ “กัญชา” เป็นส่วนผสมในอาหารและเครื่องดื่ม เพื่อเป็นข้อมูลให้ทั้งชาวไทยและนักท่องเที่ยวต่างชาติได้ตัดสินใจเลือกบริโภค พร้อมมีคําเตือนห้ามกลุ่มเสี่ยงคือ เด็ก สตรีมีครรภ์/ให้นมบุตร ผู้ที่แพ้หรือไวต่อสารTHC และ CBD เพื่อคุ้มครองและป้องกันผู้บริโภค
วันนี้ (30 มิถุนายน 2565) นายแพทย์รุ่งเรือง กิจผาติ หัวหน้าที่ปรึกษาระดับกระทรวง และโฆษกกระทรวงสาธารณสุข กล่าวถึงกรณีข้อห่วงใยกัญชาเสรีทางการแพทย์ สุขภาพ และส่งเสริมเศรษฐกิจ อาจทําให้นักท่องเที่ยวต่างชาติรับประทานอาหารที่มีส่วนผสมของกัญชาโดยไม่รู้ตัว ควรมีป้ายแจ้งเตือน “ร้านนี้ปลอดกัญชา” เพื่อเป็นสิทธิในการเลือกบริโภค ว่า ประชาชนมีสิทธิที่จะเลือกบริโภคอาหารที่มีหรือไม่มีส่วนผสมของกัญชา แต่จําเป็นต้องได้รับทราบข้อมูลว่าอาหารหรือผลิตภัณฑ์ต่างๆ มีส่วนผสมของกัญชาหรือไม่ สัดส่วนมากน้อยเท่าไร ซึ่งกรมอนามัย กระทรวงสาธารณสุข ได้ออกประกาศกรมอนามัย เรื่อง การนําใบกัญชามาใช้ในการทํา ประกอบหรือปรุงอาหารในสถานประกอบกิจการอาหาร (ฉบับที่ 2) พ.ศ. 2565 กําหนดให้ร้านอาหารต้องจัดทําข้อมูลแจ้งเตือนลูกค้าทั้งข้อความแสดงว่าเป็นสถานประกอบกิจการอาหารที่มีการใช้กัญชา, แสดงเมนูที่ใช้ใบกัญชาทั้งหมดพร้อมปริมาณที่ใช้โดยมีข้อแนะนําการใช้ใบกัญชาในการปรุงประกอบอาหาร คือ อาหารทอดใช้ใบกัญชาสด 1-2 ใบต่อเมนู ประเภทผัด แกง ต้ม ผสมในเครื่องดื่ม ใช้ใบกัญชาสด 1 ใบต่อเมนู
นายแพทย์รุ่งเรืองกล่าวต่อว่า นอกจากนี้ ยังกําหนดให้แสดงข้อแนะนําเพื่อความปลอดภัยในการบริโภคอาหารหรือเครื่องดื่มที่มีใบกัญชาเป็นส่วนประกอบ แสดงคําเตือน คือ เด็กอายุต่ํากว่า 20 ปี สตรีมีครรภ์ และสตรีให้นมบุตร ไม่ควรรับประทาน, หากมีอาการผิดปกติ ควรหยุดรับประทานทันที, ผู้ที่แพ้หรือไวต่อสาร THC หรือ CBD ควรระวังในการรับประทาน, อาจทําให้ง่วงซึมได้ ควรหลีกเลี่ยงการขับขี่ยานพาหนะ หรือทํางานเกี่ยวกับเครื่องจักรกล เพื่อป้องกันกลุ่มเสี่ยงเหล่านี้ไม่ให้เข้าถึงการใช้กัญชา รวมถึงยังห้ามแสดงข้อความหรือโฆษณาสรรพคุณในการป้องกันหรือรักษาโรคด้วย
“ทั้งหมดเป็นการคุ้มครองผู้บริโภค ทั้งคนไทยและนักท่องเที่ยวต่างชาติ เมื่อเข้าร้านอาหารแล้วจะต้องได้รับข้อมูลว่าร้านนี้ใช้กัญชาทําอาหารหรือไม่ ใช้ในเมนูอะไร ส่วนผสมมากน้อยแค่ไหน ทําให้สามารถตัดสินใจด้วยตนเองว่าจะบริโภคหรือไม่ สําหรับ ผลิตภัณฑ์อาหารและเครื่องดื่มที่ออกสู่ตลาด ก่อนที่ อย.จะอนุมัติ ได้มีการตรวจสอบสูตรแล้วว่ามีส่วนผสมของกัญชาไม่เกินค่าที่กําหนดที่จะก่อให้เกิดอันตรายต่อสุขภาพ ไม่เกิดผลต่อระบบประสาทและสมอง โดยกําหนดสารTHC 1.6 มิลลิกรัม/Pack และรับประทานสาร THC ได้ไม่เกิน 3.2 มิลลิกรัมต่อวัน และบนฉลากของผลิตภัณฑ์ต้องมีข้อมูลคําเตือนเช่นกัน” นายแพทย์รุ่งเรืองกล่าว
******************************************** 30 มิถุนายน 2565
รัฐบาลไทย-ข่าวทำเนียบรัฐบาล-กรมทางหลวงชนบทพัฒนาคุณภาพชีวิตให้ประชาชนสัญจรได้อย่างปลอดภัยในทุกฤดู ส่งเสริมการท่องเที่ยวจังหวัดเชียงรายและเชียงใหม่
วันจันทร์ที่ 18 กรกฎาคม 2565
กรมทางหลวงชนบทพัฒนาคุณภาพชีวิตให้ประชาชนสัญจรได้อย่างปลอดภัยในทุกฤดู ส่งเสริมการท่องเที่ยวจังหวัดเชียงรายและเชียงใหม่
ยกระดับมาตรฐานทางเข้าโครงการหลวง สายบ้านทุ่งยาว จังหวัดเชียงราย คาดแล้วเสร็จในปี 2565 นี้
กรมทางหลวงชนบท (ทช.) กระทรวงคมนาคม รายงานความคืบหน้าโครงการก่อสร้างถนนสายแยกทางหลวงแผ่นดินหมายเลข 118 - บ้านทุ่งยาว (ช่วงที่ 2) อําเภอเวียงป่าเป้า จังหวัดเชียงราย ทางเข้าโครงการหลวงในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ซึ่งขณะนี้ผลการดําเนินงานมีความคืบหน้าไปแล้วกว่าร้อยละ 69 ปัจจุบันอยู่ระหว่างดําเนินงานในส่วนของระบบระบายน้ํา การติดตั้งป้ายจราจรและอุปกรณ์อํานวยความปลอดภัย ซึ่งคาดว่าจะดําเนินการแล้วเสร็จสมบูรณ์ พร้อมเปิดให้ประชาชนสัญจรได้ในช่วงปลายปี 2565
โครงการก่อสร้างดังกล่าวเป็นการก่อสร้างตามที่ได้รับอนุญาตในการขอใช้พื้นที่เพื่อทําการปรับปรุงและก่อสร้างถนนจากกรมอุทยานแห่งชาติ สัตว์ป่า และพันธุ์พืช โดยอยู่ในพื้นที่ของอุทยานแห่งชาติขุนแจ เป็นเส้นทางเชื่อมจากแยก ทล.118 (เชียงใหม่ - เชียงราย) ของกรมทางหลวง ที่ กม.76+100 ด้านซ้ายทาง เข้าไปในพื้นที่ของป่าสงวนแห่งชาติ และอุทยานแห่งชาติขุนแจ ซึ่งอยู่ในพื้นที่การพัฒนาของศูนย์พัฒนาโครงการหลวงห้วยโป่ง โดยผ่านอ่างเก็บน้ําดอยงู บ้านทุ่งยาว บ้านห้วยทราย บ้านป่าเมี่ยงม่อนวัด บ้านห้วยคุณพระ และบ้านขุนลาว แล้วจึงเข้าเชื่อมกับ ทล.118 (เชียงใหม่ - เชียงราย) อีกครั้ง ที่ กม. 54+100 โดยจะทําการก่อสร้างเป็นช่วง ๆ ในพื้นที่ของอุทยานแห่งชาติขุนแจเท่านั้น รวมเป็นระยะทาง 16.875 กิโลเมตร ซึ่งได้ก่อสร้างเป็นถนนคอนกรีตเสริมเหล็กกว้าง 4 - 5 เมตร พร้อมก่อสร้างสะพานคอนกรีตเสริมเหล็ก จํานวน 3 แห่ง และติดตั้งป้ายจราจร เครื่องหมายจราจรบนผิวทาง ระบบระบายน้ํา เครื่องหมายจราจร และอุปกรณ์อํานวยความปลอดภัย ใช้งบประมาณในการก่อสร้างรวม 108.7 ล้านบาท
นับเป็นความภาคภูมิใจของชาวทางหลวงชนบทที่ได้เป็นส่วนหนึ่งในการได้รับใช้ใต้เบื้องพระยุคลบาท ในการสร้างเส้นทางสนับสนุนพื้นที่โครงการหลวงและโครงการพระราชดําริเพื่อพัฒนาคุณภาพชีวิตของประชาชนในพื้นที่อย่างเป็นรูปธรรม ช่วยเพิ่มประสิทธิภาพการขนส่งผลิตผลทางการเกษตรให้ออกสู่ท้องตลาดได้ทันเวลา ส่งเสริมการท่องเที่ยวเชิงธรรมชาติ รวมถึงยังเป็นไปตามนโยบาย ของนายศักดิ์สยาม ชิดชอบ รัฐมนตรีว่าการกระทรวงคมนาคม ในการยกระดับมาตรฐานทางหลวงชนบทให้ประชาชนสามารถสัญจรได้อย่างสะดวกปลอดภัยในทุกฤดูอีกด้วย
รัฐบาลไทย-ข่าวทำเนียบรัฐบาล-หัวหน้าผู้ตรวจฯ ก.อุตฯ ร่วมพิธีวางศิลาฤกษ์แท่นฐานพระบรมราชานุสาวรีย์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันอังคารที่ 7 ธันวาคม 2564
หัวหน้าผู้ตรวจฯ ก.อุตฯ ร่วมพิธีวางศิลาฤกษ์แท่นฐานพระบรมราชานุสาวรีย์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม เข้าร่วมรับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ณ อุทยานเฉลิมพระเกียรติฯ
หัวหน้าผู้ตรวจฯ ก.อุตฯ ร่วมพิธีวางศิลาฤกษ์แท่นฐานพระบรมราชานุสาวรีย์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันนี้ (5 ธันวาคม 2564 ) นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม เข้าร่วมรับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสด็จพระราชดําเนินทรงประกอบพิธีวางศิลาฤกษ์แท่นฐานพระบรมราชานุสาวรีย์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ณ อุทยานเฉลิมพระเกียรติพระบรมพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
.
.
#อุทยานเฉลิมพระเกียรติ
#ในหลวงรัชกาลที่9
#5ธันวา
#prindustry
รัฐบาลไทย-ข่าวทำเนียบรัฐบาล-กระทรวงอุตสาหกรรม มอบหน้ากากอนามัยทางการแพทย์ (KN 95) และแอลกอฮอล์ฆ่าเชื้อโรค แก่โรงพยาบาลสนามสมุทรปราการรวมใจ 5 (WHA)
วันอังคารที่ 27 กรกฎาคม 2564
กระทรวงอุตสาหกรรม มอบหน้ากากอนามัยทางการแพทย์ (KN 95) และแอลกอฮอล์ฆ่าเชื้อโรค แก่โรงพยาบาลสนามสมุทรปราการรวมใจ 5 (WHA)
เพื่อใช้ป้องกันและลดการติดเชื้อให้กับบุคลากรทางการแพทย์
วันนี้ (27 กรกฎาคม 2564) เวลา 15.00 น. นางวรวรรณ ชิตอรุณ รองปลัดกระทรวงอุตสาหกรรม พร้อมด้วย นายภานุวัฒน์ ตริยางกูรศรี รองปลัดกระทรวงอุตสาหกรรม มอบหน้ากากอนามัยทางการแพทย์ (KN 95) จํานวน 10,000 ชิ้น และแอลกอฮอล์ฆ่าเชื้อโรค จํานวน 500 ลิตร เพื่อใช้ป้องกันและลดการติดเชื้อให้กับบุคลากรทางการแพทย์ แก่โรงพยาบาลสนามสมุทรปราการรวมใจ 5 (WHA) โดยมี คุณจรีพร จารุกรสกุล ประธานคณะกรรมการบริษัทและประธานเจ้าหน้าที่บริหารกลุ่มบริษัท ดับบลิวเอชเอ คอร์ปอเรชั่น จํากัด (มหาชน) เป็นผู้รับมอบ ณอาคาร WHA ถนนบางนา-ตราด กม.7 อําเภอบางพลี จังหวัดสมุทรปราการ
ทั้งนี้ โรงพยาบาลสนามดังกล่าว รองรับผู้ป่วยโควิด-19 จํานวน 1,200 คน ในกลุ่มสีเขียว พื้นที่จังหวัดสมุทรปราการ กรุงเทพฯ และปริมณฑล
รัฐบาลไทย-ข่าวทำเนียบรัฐบาล-มาตรการสินเชื่ออิ่มใจ
วันอังคารที่ 6 กรกฎาคม 2564
มาตรการสินเชื่ออิ่มใจ
เมื่อวันที่ 6 กรกฎาคม 2564 คณะรัฐมนตรีจึงได้มีมติเห็นชอบมาตรการสินเชื่ออิ่มใจเพื่อช่วยเหลือผู้ประกอบการร้านอาหารหรือเครื่องดื่มให้มีสภาพคล่องที่เพียงพอสําหรับการดําเนินธุรกิจต่อไปได้
นายอาคม เติมพิทยาไพสิฐ รัฐมนตรีว่าการกระทรวงการคลัง เปิดเผยว่า จากสถานการณ์การแพร่ระบาดของเชื้อไวรัสโคโรนา 2019 (COVID-19) ระลอกใหม่ที่กลับมามีความรุนแรงและเสี่ยงต่อการเกิดภาวะวิกฤติด้านสาธารณสุข นําไปสู่การออกประกาศกําหนดเขตพื้นที่สถานการณ์ควบคุมสูงสุดและเข้มงวดในพื้นที่กรุงเทพมหานครและปริมณฑล รวมไปถึงพื้นที่จังหวัดชายแดนภาคใต้ มีการสั่งปิดสถานที่และระงับการให้บริการของสถานบริการต่าง ๆ ส่งผลกระทบต่อการดําเนินธุรกิจ โดยเฉพาะผู้ประกอบการร้านอาหารหรือเครื่องดื่ม ประสบปัญหาในการดําเนินธุรกิจ มีรายได้ลดลงและขาดสภาพคล่อง เมื่อวันที่ 6 กรกฎาคม 2564 คณะรัฐมนตรีจึงได้มีมติเห็นชอบมาตรการสินเชื่ออิ่มใจเพื่อช่วยเหลือผู้ประกอบการร้านอาหารหรือเครื่องดื่มให้มีสภาพคล่องที่เพียงพอสําหรับการดําเนินธุรกิจต่อไปได้ โดยมีรายละเอียด ดังนี้
มาตรการสินเชื่ออิ่มใจ วงเงิน 2,000 ล้านบาท โดยธนาคารออมสินสนับสนุนสินเชื่อให้แก่ผู้ประกอบการร้านอาหารหรือเครื่องดื่มที่เป็นร้านจําหน่ายแบบถาวร เช่น ร้านอาหารในห้างสรรพสินค้า ร้านอาหารที่เปิดในห้องแถวหรืออาคารพาณิชย์ ภัตตาคาร ร้านที่มีลักษณะเป็นบูธ เป็นต้น ด้วยหลักเกณฑ์ที่ผ่อนปรนกว่าสินเชื่อปกติวงเงินสินเชื่อต่อรายสูงสุด 100,000 บาท ดอกเบี้ยร้อยละ 3.99 ต่อปี (Effective Rate) ระยะเวลากู้ไม่เกิน 5 ปี ปลอดชําระเงินต้นและดอกเบี้ย 6 งวดแรก รับคําขอสินเชื่อถึงวันที่ 31 ธันวาคม 2564
สําหรับผู้ประกอบการร้านอาหารหรือเครื่องดื่มที่เป็นร้านแบบเคลื่อนที่ได้ เช่น หาบเร่ แผงลอย รถเข็น เป็นต้น สามารถเข้าร่วมมาตรการสินเชื่อผ่อนปรนของรัฐบาลที่มีอยู่ ได้แก่ มาตรการสินเชื่อสู้ภัย COVID-19 โดยธนาคารออมสินสนับสนุนสินเชื่อวงเงิน 10,000 บาทต่อราย ดอกเบี้ยร้อยละ 0.35 ต่อเดือน ระยะเวลากู้ 3 ปี ปลอดชําระเงินต้นและดอกเบี้ย 6 เดือนแรก รับคําขอสินเชื่อถึงวันที่ 31 ธันวาคม 2564 หรือโครงการอื่น ๆ ที่ธนาคารออมสินดําเนินการเอง เช่น สินเชื่อโครงการธนาคารประชาชน สินเชื่อ Street Food เป็นต้น
กระทรวงการคลังได้ให้ความสําคัญกับการดูแลประชาชนและผู้ประกอบการให้เป็นไปอย่างต่อเนื่อง ทั่วถึง และเพียงพอ โดยได้มีการติดตามผลการดําเนินมาตรการอยู่เป็นระยะ รวมถึงพิจารณาข้อจํากัด ปัญหาอุปสรรคของการดําเนินมาตรการ และผลกระทบต่าง ๆ ที่เกิดขึ้นอยู่ตลอด เพื่อปรับปรุงและออกมาตรการที่เหมาะสมกับสถานการณ์ที่เปลี่ยนแปลงไป เพื่อดูแลประชาชนและผู้ประกอบการที่ได้รับผลกระทบอย่างทันท่วงทีต่อไป
สอบถามข้อมูลเพิ่มเติม
ธนาคารออมสิน โทร. 1115
รัฐบาลไทย-ข่าวทำเนียบรัฐบาล-สถาบันการบินพลเรือน เปิดการฝึกอบรมหลักสูตร Managing Compliance with ICAO SARPs (MCIS) ในรูปแบบ Virtual Classroom
วันศุกร์ที่ 20 สิงหาคม 2564
สถาบันการบินพลเรือน เปิดการฝึกอบรมหลักสูตร Managing Compliance with ICAO SARPs (MCIS) ในรูปแบบ Virtual Classroom
...
สถาบันการบินพลเรือน (สบพ.) รัฐวิสาหกิจกระทรวงคมนาคม สถาบันการศึกษาเฉพาะทางด้านการบินที่ครบวงจร แห่งเดียวในประเทศไทยและสมาชิกประเภท Regional Training Centre of Excellence (RTCE) โครงการ ICAO TRAINAIR PLUS ขององค์การการบินพลเรือนระหว่างประเทศ (International Civil Aviation Organization : ICAO) เปิดการฝึกอบรมหลักสูตร Managing Compliance with ICAO SARPs (MCIS) ในรูปแบบห้องเรียนเสมือนจริง (Virtual Classroom)
สําหรับผู้บริหารในอุตสาหกรรมการบิน ตั้งแต่ระดับต้นถึงระดับกลาง โดยมีวัตถุประสงค์เพื่อเพิ่มทักษะในการวางแผน การเฝ้าสังเกตการณ์ต่อการปฏิบัติตามมาตรฐาน และแนวทางปฏิบัติที่แนะนํา (Standard and Recommended Practices : SARPs) ในกิจการการบินทุกประเภท ให้เป็นไปตามที่องค์การการบินพลเรือนระหว่างประเทศ (International Civil Aviation Organization: ICAO) กําหนด พร้อมนําผลลัพธ์ที่ได้มาต่อยอดพัฒนาองค์กรของตนเอง ต่อไป
***เปิดรับสมัครตั้งแต่บัดนี้ เป็นต้นไป (ฝึกอบรมระหว่างวันที่ 30 สิงหาคม – 3 กันยายน 2564) ผู้สนใจสามารถกรอกใบสมัครได้ที่ https://itrain.catc.or.th หากต้องการสอบถามรายละเอียดเพิ่มเติม โทร 02-272-5741 ต่อ 8571, 086-628-1611 E-mail: itrain@catc.or.th ***
รัฐบาลไทย-ข่าวทำเนียบรัฐบาล-“ชัยวุฒิ” สั่งการดีอีเอส ประสาน สตม.-PCT-กัมพูชารวบแกงค์คอลเซ็นเตอร์ข้ามแดน
วันพฤหัสบดีที่ 23 ธันวาคม 2564
“ชัยวุฒิ” สั่งการดีอีเอส ประสาน สตม.-PCT-กัมพูชารวบแกงค์คอลเซ็นเตอร์ข้ามแดน
“ชัยวุฒิ” สั่งการดีอีเอส ประสาน สตม.-PCT-กัมพูชารวบแกงค์คอลเซ็นเตอร์ข้ามแดน
“ชัยวุฒิ”รมว.ดีอีเอสสั่งการเลขารมว.ผนึกกําลังสตม.และศปอส.ตร.(PCT)นําทีมประสานเจ้าหน้าที่ตํารวจ-ทหารกัมพูชาบุกจับกุมแกงค์คอลเซ็นเตอร์ข้ามแดนนําตัวกลับมาดําเนินคดีในไทยคาดตัวเลขความเสียหายแตะ300ล้านบาท
นายเอกสิทธิ์คุณานันทกุลเลขานุการรัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าได้รับมอบหมายจากนายชัยวุฒิธนาคมานุสรณ์ฐัมนตรีว่าการกระทรวงดิจิทัลฯประสานการทํางานกับสํานักงานตรวจคนเข้าเมือง(สตม.)และศูนย์ปราบปรามอาชญากรรมทางเทคโนโลยีสารสนเทศสํานักงานตํารวจแห่งชาติ(ศปอส.ตร.)หรือPCTนํากําลังตํารวจชุดPCTเข้าประสานงานกับเจ้าหน้าที่ตํารวจและทหารประเทศกัมพูชาบุกเข้าตรวจค้นอาคารต้องสงสัยจํานวน2แห่งในกัมพูชาเพื่อจับกุมแกงค์คอลเซ็นเตอร์ประกอบด้วยคนไทย39คนชาวจีน5คนและชาวต่างชาติอื่นๆจํานวนหนึ่งโดยในส่วนผู้ต้องหาชาวไทยที่มีหมายจับอยู่แล้วจะถูกนําตัวกลับมาดําเนินคดีที่ประเทศไทย
ที่ผ่านมาชุดสืบสวนของบก.สส.สตม.และตํารวจPCTสืบสวนแกะรอยพบว่าอาคารเป้าหมาย2แห่งในเมืองสีหนุวิลล์จังหวัดกําปงโสมและบริเวณใกล้สนามบินกัมพูชากรุงพนมเปญเป็นจุดที่แกงค์คอลเซ็นเตอร์คนไทยใช้เป็นแหล่งกบดานในการกระทําความผิดหลอกลวงคนไทยให้โอนเงินด้วยวิธีการต่างๆทําให้เกิดความเสียหายจํานวนหลายร้อยล้านบาท
ทั้งนี้จากข้อมูลชุดสืบสวนของตํารวจตรวจสอบพบว่าบัญชีธนาคารที่คนร้ายใช้กระทําความผิดมีการทําธุรกรรมทางการเงินที่กรุงพนมเปญประเทศกัมพชูาซึ่งเชื่อว่าเป็นสถานที่ที่ใช้ในการกระทําความผิดโดยโทรศัพท์หลอกลวงคนไทยและใช้สคริปข้อความหลอกเหยื่อคนไทยจากการรับแจ้งต้ังแต่เดือนก.ย. 64ถึงปัจจุบันได้หลอกลวงผู้เสียหายชาวไทย60รายมูลค่าความเสียหายรวม73ล้านบาทและยังพบบัญชีธนาคารที่ใช้ทําความผิดรวมความเสียหายกว่า100ล้านบาทโดยเชื่อว่ายังมีผู้ที่ยังไม่ได้แจ้งความอีกหลายรายซึ่งอาจมีความเสียหายถึง200-300ล้านบาท
สําหรับการแกะรอยแกงค์คอลเซ็นเตอร์กลุ่มนี้จนสามารถเข้าจับกุมผู้กระทําความผิดซึ่งรวมถึงผู้ต้องหาคนไทยมากกว่า10รายที่มีหมายจับในคดีลักษณะนี้อยู่แล้วเนื่องจากก่อนหน้านี้สํานักงานตํารวจแห่งชาติ(สตช.)ได้รับแจ้งจากผู้เสียหายกรณีถูกคนร้ายแอบอ้างเป็นพนักงานคอลเซ็นเตอร์บริษัทส่งสินค้าจากต่างประเทศซึ่งแจ้งว่าพบสินค้าเป็นยาเสพติดจากนั้นได้มีคนร้ายอ้างว่าเป็นตํารวจไทยแจ้งว่าผู้เสียหายฟอกเงินเกี่ยวกับยาเสพติดและต้องให้ผู้เสียหายโอนเงินในธนาคารที่มีทั้งหมดเพื่อตรวจสอบโดยผู้เสียหายหลงเชื่อเป็นเหตุให้ได้รับความเสียหาย
“การกระทําของมิจฉาชีพกลุ่มนี้ส่งผลกระทบความเสียหายต่อประชาชนสังคมและเศรษฐกิจอย่างร้ายแรงเราได้รับการร้องเรียนจากประชาชนผ่านเว็บไซต์อาสาจับตาออนไลน์ของกระทรวงดิจิทัลฯผ่านช่องทางอิเล็กทรอนิกส์อีกทั้งมีการแอบอ้างเป็นเจ้าหน้าที่ของรัฐซึ่งเป็นการกระทําที่ฝ่าฝืนและไม่เกรงกลัวต่อกฎหมายในรูปแบบอาชญากรรมข้ามชาติซึ่งมีความซับซ้อนในการสืบสวนติดตามจับกุมและคนร้ายกระทําการในต่างประเทศกระทรวงฯจึงประสานสตช.เพื่อขอความร่วมมือในการดําเนินการครั้งนี้ขอเตือนประชาชนอย่าหลงเชื่อและสามารถตรวจสอบข้อมูลข้อสงสัยจากตํารวจและกระทรวงฯได้”นายเอกสิทธิ์กล่าว
***********
รัฐบาลไทย-ข่าวทำเนียบรัฐบาล-PM: Response plan put in place against spread of Omicron variant
วันพุธที่ 8 ธันวาคม 2564
PM: Response plan put in place against spread of Omicron variant
PM: Response plan put in place against spread of Omicron variant
December 7, 2021, at 1320hrs, at Santi Maitri Building, Government House, following the weekly cabinet meeting, Prime Minister and Defense Minister Gen. Prayut Chan-o-chagavean interview to the presson the first Omicron case in Thailand thatMinistry of Public Health has prepared a response plan in the case that more cases are detected.Travelers entering Thailand under theTest & Gomust undergo theRT-PCRtest to ensure safety. The Prime Minister also emphasized the importance of vaccination, as theconstantdecrease of newly-infected patients in the country has shown the effectiveness of vaccination for herd immunity.It isalsoimportant that all businesses and services strictly comply with the ‘Covid Free Setting’ requirements.
With regard to thecallofChana Rak Thin Network,concerned agencies were assigned to conductanother public hearingto listen to all the stakeholders.OntheBTSGreen Line,Ministry of Transport, Ministry of Interior, and the Bangkok Metropolitan Administration (BMA) are working together to look for ways to solve the debt problem, incurred sinceitsconstruction,in accordance with the legal procedure.
The Prime Minister affirmedthe Government’s commitment to address disparity and inequity, and increase competitivenessfor everyoneto gain equalaccess to opportunities.Under the “Transforming Thailand”, investment promotion will be focused toincrease GDP.The Government strives tooptimizebudget expenditurein an effective, transparent,and accountable mannerto extend supply chain of all activities, especially in agriculture and fishery.The Government will also provide the people with New Year giftsthrough implementation of measures that would boost their happiness and wellbeing.
รัฐบาลไทย-ข่าวทำเนียบรัฐบาล-ครม.เคาะ! ลดค่าธรรมเนียมโอนของธนาคารที่ดินเหลือ 0.01% ถึงปี 68 ช่วยประหยัดเงินประชาชนหลายหมื่นล้าน
วันอังคารที่ 12 กรกฎาคม 2565
ครม.เคาะ! ลดค่าธรรมเนียมโอนของธนาคารที่ดินเหลือ 0.01% ถึงปี 68 ช่วยประหยัดเงินประชาชนหลายหมื่นล้าน
ครม.เคาะ! ลดค่าธรรมเนียมโอนของธนาคารที่ดินเหลือ 0.01% ถึงปี 68 ช่วยประหยัดเงินประชาชนหลายหมื่นล้าน
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 12 กรกฎาคม 2565 ว่า ตามที่รัฐบาลได้ดําเนินนโยบายการกระจายการถือครองที่ดินที่เป็นธรรมและยั่งยืน เพื่อแก้ไขปัญหาที่ดินของเกษตรกรและผู้ยากจนและให้เกิดการใช้ประโยชน์ในที่ดินที่เหมาะสม โดยมีสถาบันบริหารจัดการธนาคารที่ดิน (องค์การมหาชน) (บจธ.) เป็นหนึ่งในหน่วยงานรับผิดชอบหลัก ดําเนินงานผ่าน 2 โครงการ คือ โครงการบริหารจัดการที่ดินอย่างยั่งยืน และโครงการป้องกัน และแก้ไขปัญหาการสูญเสียสิทธิในที่ดินของเกษตรกรและผู้ยากจน ซึ่งวันนี้ ครม.มีมติอนุมัติร่างประกาศกระทรวงมหาดไทย เรื่อง หลักเกณฑ์การลดหย่อนค่าธรรมเนียมจดทะเบียนสิทธิและนิติกรรมเป็นพิเศษ ตามประมวลกฎหมายที่ดิน สําหรับกรณีการโอนและการจํานองอสังหาริมทรัพย์ในภารกิจของสถาบันบริหารจัดการธนาคารที่ดิน (องค์การมหาชน) มีสาระสําคัญ เป็นการลดหย่อนค่าธรรมเนียมจดทะเบียนสิทธิและนิติกรรมตามภารกิจของสถาบันบริหารจัดการธนาคารที่ดิน (องค์การมหาชน) เกี่ยวกับค่าจดทะเบียนการโอนและค่าจดทะเบียน การจํานองอสังหาริมทรัพย์ จากอัตราร้อยละ 2 และร้อยละ 1 เหลืออัตราร้อยละ 0.01 ตามราคาประเมินทุนทรัพย์ โดยมีผลบังคับใช้ตั้งแต่วันถัดจากวันประกาศในราชกิจจานุเบกษาเป็นต้นไป ถึงวันที่ 7 มิถุนายน 2568
ทั้งนี้ การลดหย่อนค่าธรรมเนียมจดทะเบียนสิทธิและนิติกรรมตามภารกิจของสถาบันบริหารจัดการ ธนาคารที่ดิน (องค์การมหาชน) ในปีงบประมาณ 2565 -2568 คาดว่ารัฐจะสูญเสียรายได้ประมาณหลายหมื่นล้านบาท แต่จะเป็นโยชน์อย่างยิ่งในการช่วยลดค่าใช้จ่ายการจดทะเบียนและการทํานิติกรรมของประชาชน อีกทั้งยังเป็นการกระจายการถือครองที่ดินที่เป็นธรรมและยั่งยืนแก่ประชาชนตามนโยบายรัฐบาล
นางสาวรัชดากล่าวต่อว่า บจธ. จัดตั้งขึ้นเมื่อปี 2558 เพื่อทําหน้าที่กระจายการถือครองที่ดินให้ประชาชนอย่างเป็นธรรมและยั่งยืน โดยมีเป้าประสงค์ช่วยให้เกษตรกรและผู้ยากจนได้ใช้ประโยชน์ที่ดินอย่างทั่วถึง และรัฐสามารถนําที่ดินที่ไม่มีการใช้ประโยชน์มาบริหารจัดการให้เกิดการใช้ประโยชน์อย่างเหมาะสม สําหรับผลการดําเนินงานในช่วง 7 ปีที่ผ่านมา สามารถกระจายการถือครองที่ดินอย่างเป็นธรรมและยั่งยืนให้แก่เกษตรกรและผู้ยากจนได้ใช้ประโยชน์ในที่ดินอย่างเหมาะสมรวมเนื้อที่กว่า 5,000 ไร่ สามารถแก้ปัญหาที่ดินของเกษตรกรที่หลุดการจํานองและการฝากขายได้กว่า 3,000 ไร่ รวมถึงสนับสนุนให้ชุมชนจัดการที่ดินร่วมกันทั้งที่ดินทํากินและที่ดินอยู่อาศัยในรูปแบบโฉนดชุมชนด้วย
รัฐบาลไทย-ข่าวทำเนียบรัฐบาล-มท.1 หารือ กทม. และผู้ว่าฯ 5 จังหวัด รับมือสถานการณ์น้ำทะเลหนุน เน้นย้ำ ต้องแจ้งเตือนประชาชน เตรียมการรับมือเสริมแนวคันกั้นน้ำ และเร่งระบายน้ำ เพื่อบรรเทาผลกระทบ
วันพุธที่ 10 พฤศจิกายน 2564
มท.1 หารือ กทม. และผู้ว่าฯ 5 จังหวัด รับมือสถานการณ์น้ําทะเลหนุน เน้นย้ํา ต้องแจ้งเตือนประชาชน เตรียมการรับมือเสริมแนวคันกั้นน้ํา และเร่งระบายน้ํา เพื่อบรรเทาผลกระทบ
มท.1 หารือ กทม. และผู้ว่าฯ 5 จังหวัด รับมือสถานการณ์น้ําทะเลหนุน เน้นย้ํา ต้องแจ้งเตือนประชาชน เตรียมการรับมือเสริมแนวคันกั้นน้ํา และเร่งระบายน้ํา เพื่อบรรเทาผลกระทบให้กับพี่น้องประชาชน
วันนี้ (10 พ.ย. 64) เวลา 09.30 น. ที่ห้องประชุมดํารงธรรม อาคารศาลาว่าการกระทรวงมหาดไทย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานการประชุมหารือการจัดการน้ําพื้นที่กรุงเทพมหานครและปริมณฑล โดยมี นายนิรัตน์ พงษ์สิทธิถาวร รองปลัดกระทรวงมหาดไทย หัวหน้ากลุ่มภารกิจด้านสาธารณภัยและพัฒนาเมือง นายบุญธรรม เลิศสุขีเกษม อธิบดีกรมป้องกันและบรรเทาสาธารณภัย นายณรงค์ เรืองศรี รองปลัดกรุงเทพมหานคร นายณรงค์ศักดิ์ โอสถธนากร ผู้ว่าราชการจังหวัดปทุมธานี นายวันชัย คงเกษม ผู้ว่าราชการจังหวัดสมุทรปราการ นายสุรศักดิ์ เจริญศิริโชติ ผู้ว่าราชการจังหวัดนครปฐม นายณรงค์ รักร้อย ผู้ว่าราชการจังหวัดสมุทรสาคร และนางสาวอโรชา นันทมนตรี รองผู้ว่าราชการจังหวัดนนทบุรี ร่วมหารือ
พลเอก อนุพงษ์ เผ่าจินดา เปิดเผยว่า จากการติดตามสภาวะระดับน้ําจากกรมอุทกศาสตร์ กองทัพเรือ พบว่าในระหว่างวันที่ 9 - 14 พฤศจิกายน 2564 เป็นช่วงที่น้ําทะเลหนุนสูง ส่งผลให้เกิดน้ําท่วมขังชุมชนบริเวณริมฝั่งแม่น้ําเจ้าพระยาและพื้นผิวจราจรในพื้นที่กรุงเทพมหานครและจังหวัดปริมณฑล สร้างความเดือดร้อนให้กับพี่น้องประชาชนที่พักอาศัยและใช้ถนนในการสัญจร ซึ่งในวันนี้ได้เชิญกรุงเทพมหานครและผู้ว่าราชการจังหวัดปริมณฑล มาร่วมหารือและติดตามผลกระทบจากสถานการณ์น้ําทะเลหนุนในพื้นที่ เพื่อกําหนดแนวทางการแก้ไขสถานการณ์ร่วมกับหน่วยงานที่เกี่ยวข้อง อาทิ กองอํานวยการน้ําแห่งชาติ กรมชลประทาน เป็นต้น
นายณรงค์ เรืองศรี รองปลัดกรุงเทพมหานคร กล่าวว่า กรุงเทพมหานคร ได้รับผลกระทบจากน้ําทะเลหนุน เมื่อวันที่ 8 พ.ย. 64 จํานวน 9 เขต ได้แก่เขตดุสิต เขตบางพลัด เขตบางซื่อ เขตพระนคร เขตสัมพันธวงศ์ เขตธนบุรี เขตยานนาวา เขตบางคอแหลม และเขตคลองเตย โดยได้รับการสนับสนุนการระบายน้ําจากกรมป้องกันและบรรเทาสาธารณภัย ทําให้น้ําลดลงทั้งหมดแล้ว และกรุงเทพมหานครได้เสริมกระสอบทราย ตรวจสอบความแข็งแรง โดยติดตั้งระบบท่อรับน้ําไปสู่ระบบสูบ เพื่อระบายออกและเลี้ยงน้ํา จนกว่าสถานการณ์น้ําหนุนจะลดลงเข้าสู่ภาวะปกติ
จากนั้น ผู้ว่าราชการจังหวัดปริมณฑล ได้รายงานสถานการณ์และการดําเนินการให้ความช่วยเหลือและแก้ไขในพื้นที่ที่ได้รับผลกระทบจากน้ําทะเลหนุน พร้อมทั้งนําเสนอแนวทางการขอรับการสนับสนุนเพื่อแก้ไขปัญหาบรรเทาผลกระทบให้กับประชาชน
พลเอก อนุพงษ์ เผ่าจินดา กล่าวเพิ่มเติมว่า ได้เน้นย้ําให้ผู้ว่าราชการจังหวัดปริมณฑลได้ประสานงานร่วมกัน โดยเฉพาะในพื้นที่ที่ได้รับผลกระทบ และแจ้งเตือนประชาชนเตรียมการรับสถานการณ์ พร้อมทั้งกําชับหน่วยงานที่เกี่ยวข้อง ทั้งฝ่ายปกครอง องค์กรปกครองส่วนท้องถิ่น เสริมความมั่นคงแข็งแรงบริเวณแนวกระสอบทรายต่าง ๆ พร้อมติดตั้งระบบปั๊มน้ํา ระบบระบายน้ําในทุก ๆ จุด โดยเฉพาะอย่างยิ่งพื้นที่คันกั้นน้ําชั่วคราว และสร้างความรับรู้เข้าใจในการดําเนินงานกับประชาชนอย่างต่อเนื่อง
รัฐบาลไทย-ข่าวทำเนียบรัฐบาล-การรถไฟแห่งประเทศไทย เปิดรับนักเรียนวิศวกรรมรถไฟ ประจำปีการศึกษา 2565 จำนวน 170 อัตรา
วันพุธที่ 23 กุมภาพันธ์ 2565
การรถไฟแห่งประเทศไทย เปิดรับนักเรียนวิศวกรรมรถไฟ ประจําปีการศึกษา 2565 จํานวน 170 อัตรา
ในระดับการศึกษาประกาศนียบัตรวิชาชีพชั้นสูง (ปวส.) โดยสมัครสอบได้ถึง 18 มี.ค. 2565  ผ่านช่องทางออนไลน์เท่านั้น
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่า เพื่อเป็นการสนับสนุนการผลิตบุคลากรคนรุ่นใหม่ที่มีความรู้ความสามารถ รองรับการเติบโตของกิจการรฟท. ในอนาคต โรงเรียนวิศวกรรมรถไฟ ได้ประกาศเปิดรับสมัครนักเรียนวิศวกรรมรถไฟ ประจําปีการศึกษา 2565 ใน 5 สาขาวิชา รวม 170 อัตรา โดยเปิดรับสมัครทั้งบุคคลภายนอกทั่วไปและบุตรพนักงาน รฟท. ผ่านทางออนไลน์ ที่เว็บไซต์ https://admission.schoolconnex.app/RTS/year/2565 ตลอด 24 ชั่วโมง เริ่มตั้งแต่บัดนี้จนถึงเวลา 16.00 น. ของวันที่ 18 มีนาคม 2565 โดยมีสาขาวิชาที่เปิดรับสมัคร ดังนี้
ประเภทวิชาช่างอุตสาหกรรม จะเปิดรับสมัครบุคคลที่จบการศึกษาระดับประกาศนียบัตรวิชาชีพ (ปวช. หลักสูตร 3 ปี)
- สาขาวิชาช่างเครื่องกล จํานวน 40 อัตรา
- สาขาวิชาช่างเทคนิคไฟฟ้ารถจักรและล้อเลื่อน จํานวน 40 อัตรา
- สาขาวิชาช่างอาณัติสัญญาณและโทรคมนาคม จํานวน 30 อัตรา
- สาขาวิขาช่างโยธาจํานวน 30 อัตรา
ประเภทวิชาบริหารธุรกิจ
- เปิดรับนักเรียนสาขาวิชาการจัดการเดินรถ จํานวน 30 อัตรา โดยคุณสมบัติต้องเป็นผู้ที่จบการศึกษาระดับประกาศนียบัตรวิชาชีพ (ปวซ. หลักสูตร 3 ปี) ในประเภทวิชาพาณิชยกรรมทุกสาขาวิชา หรือบุคคลที่จบการศึกษาระดับมัธยมศึกษาตอนปลาย (ม. 6)
ทั้งนี้ ผู้สนใจเข้าสมัครสอบ ต้องเป็นเพศชาย สัญชาติไทย อายุไม่ต่ํากว่า 18 ปีบริบูรณ์ และไม่เกิน 25 ปีบริบูรณ์นับถึงวันที่ยื่นใบสมัคร และมีคุณสมบัติตรงตามเงื่อนไขอื่นๆ ที่กําหนด โดยขั้นตอนการสมัครสอบให้เข้าในเว็บไซต์ เลือกหัวข้อ “รับสมัคร นักเรียนวิศวกรรมรถไฟ รุ่นที่ 63” และเลือกสาขาวิชาที่ต้องการ เพื่อลงทะเบียน กรอกข้อมูลของผู้สมัครให้ถูกต้องครบถ้วน จากนั้นรอขั้นตอนการอนุมัติ ซึ่งผู้สมัครสามารถติดตามสถานะได้ในหัวข้อสถานะการสมัคร และเมื่อได้รับการอนุมัติแล้ว จึงชําระเงินค่าธรรมเนียมสมัครสอบ อัตรา 300 บาทต่อคน ผ่านทางโมบายแบงกิ้ง หรือ พร้อมเพย์ เพื่อรอการประกาศรายชื่อผู้มีสิทธิเข้าสอบและเลขประจําตัวสอบอีกครั้ง
นายเอกรัช กล่าวว่า ผู้สําเร็จการศึกษาจะได้รับประกาศนียบัตรวิชาชีพชั้นสูง เทียบเท่าหลักสูตรระดับประกาศนียบัตรวิชาชีพชั้นสูง (ปวส.) ของสํานักงานคณะกรรมการการอาชีวศึกษา โดยไม่มีข้อผูกพันการบรรจุเข้าทํางานกับรฟท. ซึ่งสามารถติดตามรายละเอียดและข้อมูลเพิ่มเติมได้ที่ กองติดตามประเมินผลการฝึกอบรม ศูนย์ฝึกอบรมการรถไฟ โทรศัพท์หมายเลข 08 1642 5010 และ 0 2621 8701 ต่อ 8215756 , 8215757
รัฐบาลไทย-ข่าวทำเนียบรัฐบาล-นายกฯ ขอบคุณทุกภาคส่วนในการขับเคลื่อนนโยบายด้านการค้าระหว่างประเทศ สู่การลงนามความร่วมมือระหว่างไทย-ปูซาน หวังเพิ่มมูลค่าการค้า เป็น 200,000 ล้านบาท ภายใน 3 ปี
วันอาทิตย์ที่ 24 กรกฎาคม 2565
นายกฯ ขอบคุณทุกภาคส่วนในการขับเคลื่อนนโยบายด้านการค้าระหว่างประเทศ สู่การลงนามความร่วมมือระหว่างไทย-ปูซาน หวังเพิ่มมูลค่าการค้า เป็น 200,000 ล้านบาท ภายใน 3 ปี
นายกฯ ขอบคุณทุกภาคส่วนในการขับเคลื่อนนโยบายด้านการค้าระหว่างประเทศ สู่การลงนามความร่วมมือระหว่างไทย-ปูซาน หวังเพิ่มมูลค่าการค้า เป็น 200,000 ล้านบาท ภายใน 3 ปี
วันนี้ (24 กรกฎาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณทุกภาคส่วนที่เกี่ยวข้องที่ร่วมเดินหน้าขับเคลื่อนนโยบายด้านการค้ากับประเทศพันธมิตรกลุ่มเมืองรองที่มีศักยภาพทางเศรษฐกิจสูง และนําไปสู่การลงนามความร่วมมือระหว่างไทย-ปูซาน เชื่อมั่นการทํา MOU ไทย-ปูซานจะเป็นโอกาสสําคัญในการผลักดัน Soft power และการส่งออกของไทย
โฆษกประจําสํานักนายกรัฐมนตรี กล่าวว่า นายกรัฐมนตรีได้กําหนดนโยบายให้หน่วยงานที่เกี่ยวข้องเดินหน้าขับเคลื่อนการค้าระหว่างประเทศเพื่อขยายความร่วมมือทางเศรษฐกิจทั้งการเจรจาการค้าในเวทีระดับโลกและภูมิภาคในหลายรูปแบบ ส่งผลให้เกิด ความร่วมมือกับประเทศพันธมิตรเมืองหลัก และเมืองรองที่มีศักยภาพทางเศรษฐกิจสูง อาทิ มณฑลไห่หนาน มณฑลกานซู่ ประเทศจีน เมืองโคฟุ ประเทศญี่ปุ่น หรือรัฐเตลังคานา ประเทศอินเดีย เป็นต้น โดยเมื่อวันที่ 12 กรกฎาคม 2565 ที่ผ่านมา ได้มีการลงนามบันทึกความเข้าใจด้านการค้า (Memorandum Of Understanding : MOU) หรือ Mini FTA ระหว่างกรมส่งเสริมการค้าระหว่างประเทศ กระทรวงพาณิชย์ ประเทศไทย และ สํานักงานส่งเสริมเศรษฐกิจปูซาน หรือ Busan Economic Promotion Agency (BEPA) สาธารณรัฐเกาหลี (เกาหลีใต้) โดยมีนายภูสิต รัตนกุล เสรีเริงฤทธิ์ อธิบดีกรมส่งเสริมการค้าระหว่างประเทศ เป็นผู้ลงนามฝ่ายไทย และนายจิน ยาง-ฮยอน ประธาน BEPA เป็นผู้ลงนามฝ่ายเกาหลีใต้ ทั้งนี้ เมืองปูซาน เป็นเมืองใหญ่อันดับที่ 2 ของประเทศเกาหลีใต้ เป็นศูนย์กลางการขนส่งและโลจิสติกส์ ทําให้ปูซานมีโครงสร้างพื้นฐานที่ดีเยี่ยม อีกทั้งเป็นท่าเรือที่รองรับการส่งออกสินค้าไทยไปยังเกาหลีใต้มากที่สุดจึงถือเป็นพันธมิตรที่มีความสําคัญทางเศรษฐกิจของไทยอย่างมาก
อีกทั้ง ปูซานตั้งเป้าเป็นเมืองอุตสาหกรรมวัฒนธรรมสร้างสรรค์ และจะมีการจัดงานภาพยนตร์นานาชาติและงานแสดงสินค้าเกมที่ใหญ่ที่สุดในเกาหลีใต้ โดยตั้งเป้าว่าการลงนามในครั้งนี้ จะสร้างมูลค่าการส่งออกจากไทยไปยังเกาหลีใต้เพิ่มขึ้นจาก 75,000 ล้านบาทในปี 2564 เป็น 200,000 ล้านบาท ภายใน 3 ปี รวมถึงเป็นโอกาสขยายความร่วมมือทางด้าน ภาพยนตร์ เกม และ soft power ทางวัฒนธรรมของไทยต่อไป
“นายกรัฐมนตรีเชื่อมั่นว่าการลงนามบันทึกความเข้าใจครั้งนี้จะเป็นโอกาสครั้งสําคัญในการยกระดับความร่วมมือของทั้งสองประเทศทั้งความสัมพันธ์ทวิภาคี พหุภาคี โดยเฉพาะอย่างยิ่งความร่วมมือด้านเศรษฐกิจด้วยสินค้าบริการ และมีโอกาสต่อยอดเพิ่มพูนความร่วมมือด้าน soft power ของไทย ที่จะส่งผลให้ไทยได้ฟื้นฟูเศรษฐกิจไทยให้เข้มแข็งและยั่งยืนต่อไป” นายธนกรฯ กล่าว
รัฐบาลไทย-ข่าวทำเนียบรัฐบาล-โฆษกรัฐบาล เผย "นายกฯ" ขอบคุณชาวจะนะ เข้าใจรัฐบาล ยุติการชุมนุม และได้เดินทางกลับแล้ววันนี้
วันพุธที่ 15 ธันวาคม 2564
โฆษกรัฐบาล เผย "นายกฯ" ขอบคุณชาวจะนะ เข้าใจรัฐบาล  ยุติการชุมนุม และได้เดินทางกลับแล้ววันนี้
โฆษกรัฐบาล เผย "นายกฯ" ขอบคุณชาวจะนะ เข้าใจรัฐบาล  ยุติการชุมนุม และได้เดินทางกลับแล้ววันนี้
วันนี้ (15 ธ.ค.64) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ฝากขอบคุณพี่น้องชาวจะนะ รวมทั้งตัวแทนกลุ่มประชาชนต่าง ๆ ที่เข้าใจการทํางานของรัฐบาล และเห็นถึงความจริงใจของนายกรัฐมนตรีเร่งแก้ปัญหาความเดือดร้อนของพี่น้องประชาชนในพื้นที่ ทําให้กลุ่มผู้แทนประชาชนจะนะ ทั้งเครือข่ายจะนะรักษ์ถิ่นและภาคเซฟจะนะ รวมทั้งภาคีเครือข่ายอื่น ๆ ได้ประกาศยุติการชุมนุมและได้เดินทางกลับแล้วเช้านี้ ประมาณ 07.00 น. ที่ผ่านมา
นายธนกร กล่าวเพิ่มเติมว่า นายกรัฐมนตรีทราบถึงความห่วงใยของภาคประชาชนเกี่ยวกับโครงการจะนะฯ มีความตั้งใจในการแก้ปัญหาอย่างจริงจัง โดยวานนี้ ครม. รับทราบการแก้ไขเพิ่มเติม คําสั่งสํานักนายกรัฐมนตรี ที่ 330/2564 มอบหมายนายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน เป็นประธานคณะกรรมการตรวจสอบข้อเท็จจริง กรณีการดําเนินการขยายผลโครงการเมืองต้นแบบ “สามเหลี่ยมมั่นคง มั่งคั่ง ยั่งยืน” ไปสู่เมืองต้นแบบที่ 4 อําเภอจะนะ จังหวัดสงขลา “เมืองต้นแบบอุตสาหกรรม ก้าวหน้าแห่งอนาคต” และมอบให้หน่วยงานที่เกี่ยวข้อง จัดทํา SEA หรือผลการประเมินสิ่งแวดล้อมระดับยุทธศาสตร์ (Strategic Environmental Assessment: SEA) ที่ประกอบไปด้วยผู้แทนกลุ่มต่างๆ ทั้ง นักวิชาการ ผู้เชี่ยวชาญ ส่วนราชการและประชาชนในพื้นที่ รวมทั้งให้รับข้อเสนอของเครือข่ายจะนะรักษ์ถิ่น และผลการดําเนินการของคณะกรรมการตรวจสอบข้อเท็จจริงฯ มาพิจารณาด้วย โดยยึดหลักความโปร่งใสและกระบวนการมีส่วนร่วมของประชาชน ซึ่ง การดําเนินการต่างๆ นี้ นายกรัฐมนตรีตั้งใจแก้ปัญหาของพี่น้องจะนะ ให้ได้จริง
-----------
รัฐบาลไทย-ข่าวทำเนียบรัฐบาล-12,000 ล้านบาท!! เต็มกรอบวงเงิน โครงการ My Hero : บุคลากรทางการแพทย์และสาธารณสุข
วันจันทร์ที่ 16 สิงหาคม 2564
12,000 ล้านบาท!! เต็มกรอบวงเงิน โครงการ My Hero : บุคลากรทางการแพทย์และสาธารณสุข
ธอส.เผยโครงการ My Hero : บุคลากรทางการแพทย์และสาธารณสุข เปิดลงทะเบียนอีกครั้งเมื่อเวลา 8.30 น. ของวันที่ 16 สิงหาคม 2564 พร้อมปรับเพิ่มวงเงินอีก 4,000 ล้านบาท รวมเป็น 12,000 ล้านบาท ผลปรากฏว่าลงทะเบียนแจ้งความประสงค์เข้าโครงการ “เต็ม” กรอบวงเงินแล้ว
ธนาคารอาคารสงเคราะห์ เผยโครงการ My Hero : บุคลากรทางการแพทย์และสาธารณสุข ลดอัตราดอกเบี้ยเงินกู้จากปัจจุบันเหลือเพียง 1.00% ต่อปี นาน 4 เดือน (กันยายน - ธันวาคม 2564) หรือ เงินงวดลดลงประมาณ 50% ของเงินงวดเดิม เปิดลงทะเบียนอีกครั้งเมื่อเวลา 8.30 น. ของวันที่ 16 สิงหาคม 2564 พร้อมปรับเพิ่มวงเงินอีก 4,000 ล้านบาท รวมเป็น 12,000 ล้านบาท ผลปรากฏว่า ณ เวลา 15.00 น. มีบุคลากรทางการแพทย์และสาธารณสุข ลงทะเบียนแจ้งความประสงค์เข้าโครงการ “เต็ม” กรอบวงเงินแล้ว
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า หลังจากธนาคารได้เปิดให้ลูกค้าปัจจุบันของ ธอส. ที่ประกอบอาชีพแพทย์ บุคลากรทางการแพทย์และสาธารณสุขที่ปฏิบัติหน้าที่เป็นบุคลากรด่านหน้าในการดูแลรักษาผู้ป่วยติดเชื้อ COVID-19 รวมถึงการปฏิบัติหน้าที่ในศูนย์ฉีดวัคซีน ลงทะเบียนแจ้งความประสงค์เข้าร่วม “โครงการ My Hero : บุคลากรทางการแพทย์และสาธารณสุข”อีกครั้ง ซึ่งธนาคารได้เพิ่มกรอบวงเงินไปอีก 4,000 ล้านบาท รวมเป็น 12,000 ล้านบาท ปรากฏว่ามีบุคลากรทางการแพทย์และสาธารณสุขลงทะเบียนแจ้งความประสงค์ “เต็ม”กรอบวงเงินรวม 12,000 ล้านบาท เรียบร้อยแล้ว และจากนี้ธนาคารจะขอตรวจสอบคุณสมบัติผู้ลงทะเบียนเข้าโครงการโดยเร็วที่สุดต่อไป ทั้งนี้ โครงการดังกล่าวมีวัตถุประสงค์เพื่อลดอัตราดอกเบี้ยเงินกู้เหลือเหลือ 1.00% ต่อปี จากทุกอัตราดอกเบี้ยที่บุคลากรการแพทย์และสาธารณสุขใช้อยู่ในปัจจุบันเป็นระยะเวลานาน 4 เดือน (กันยายน - ธันวาคม 2564) หรือ เงินงวดลดลงประมาณ 50% ของเงินงวดเดิม
สําหรับ “โครงการ My Hero : บุคลากรทางการแพทย์และสาธารณสุข” ธอส. ได้จัดทําขึ้นเพื่อส่งกําลังใจในการปฏิบัติหน้าที่ให้กับลูกค้าปัจจุบันของ ธอส. ที่ประกอบอาชีพแพทย์ บุคลากรทางการแพทย์และสาธารณสุข ที่ปฏิบัติหน้าที่เป็นบุคลากรด่านหน้าในการดูแลรักษาผู้ป่วยติดเชื้อ COVID-19 รวมถึงการปฏิบัติหน้าที่ในศูนย์ฉีดวัคซีนที่มีสถานะบัญชีปกติ โดยช่วยลดภาระค่าใช้จ่ายในด้านที่อยู่อาศัย ลดอัตราดอกเบี้ยเงินกู้เหลือ 1.00% ต่อปี นาน 4 เดือน ซึ่งเงินงวดใหม่ที่ลูกค้าชําระเข้ามาจะตัดชําระทั้งเงินต้นและตัดชําระดอกเบี้ย หรือหากชําระเกินกว่าเงินงวดใหม่ที่ธนาคารกําหนด ส่วนที่เกินธนาคารจะนําไปตัดเงินต้นให้กับลูกค้า และเมื่อครบกําหนดระยะเวลา 4 เดือน ลูกค้าจะกลับไปใช้อัตราดอกเบี้ยเงินกู้ตามโครงการเดิมที่เคยเลือกใช้ก่อนเข้าร่วมโครงการโดยไม่ถือว่ามีดอกเบี้ยค้างชําระ สอบถามรายละเอียดเพิ่มเติมหรือติดตามข้อมูลข่าวสารของธนาคารได้ที่ศูนย์ลูกค้าสัมพันธ์ (Call Center)โทร 0-2645-9000 หรือ www.ghbank.co.th, Facebook Fanpage ธนาคารอาคารสงเคราะห์ และ Application : GHB ALL